# name
Taxonomies infermeres: la normalització del llenguatge d’infermeria. (2018)

# metadata.dc.description[].value
Material elaborat pel CRAI Biblioteca del Campus Bellvitge
Exposició Virtual Gener 2018.

# metadata.dc.description.abstract[].value
El darrer terç del segle xx és una època clau en el desenvolupament dels diagnòstics d’infermeria. Entès com un judici clínic que formulen les infermeres sobre les respostes de l’individu, la família o la comunitat a les afeccions o processos vitals, el diagnòstic d’infermeria i les taxonomies associades han dotat de base científica la ciència infermera. L’exposició que us presentem a continuació proposa un repàs històric pel naixement i desenvolupament de les principals taxonomies infermeres a escala internacional. D’una banda, pretenem mostrar una petita fotografia dels orígens i els motius que van dur el col·lectiu de professionals a centrar els seus esforços en la unificació i normalització del llenguatge infermer. De l’altra, l’exposició permet mostrar i realçar la importància del fons bibliogràfic i documental del CRAI de la Universitat de Barcelona. En aquest sentit, la col·lecció que disposa el CRAI Biblioteca del Campus Bellvitge es va veure augmentada i enriquida l’any 2013 amb el donatiu que va fer l’Associació Espanyola de Nomenclatura, Taxonomia i Diagnòstics d’Infermeria (AENTDE). Fruit d’aquell donatiu, el 2015 es va crear la col·lecció temàtica AENTDE, Asociación Española de Nomenclatura, Taxonomía y Diagnósticos de Enfermería, que, mitjançant el Dipòsit Digital de la Universitat de Barcelona, permet accedir lliurement a la publicació El Correo AENTDE, les actes dels simpòsiums i jornades organitzats per l’associació des del 1996, i l’Inventari del Fons Documental AENTDE. Aquest darrer, el fons documental, recull una documentació diversa i valuosa que permet resseguir l’evolució de les principals institucions implicades en la creació i difusió de les taxonomies infermeres.

# metadata.dc.rights[].value
cc-by (c) Universitat de Barcelona. CRAI, 2018

# metadata.dc.subject.other[].value
Universitat de Barcelona. CRAI Biblioteca del Campus Bellvitge

# metadata.dc.title[].value
Taxonomies infermeres: la normalització del llenguatge d’infermeria. (2018)